*Редни број часа*

81

*Наставна тема*: Природни бројеви до 100

*Наставна јединица*: Бројеви од 0 до 10

*Циљ часа*: утврђивање и проширивање знања о бројевима од 0 до 10

*Тип часа*: утврђивање

*Облик рада*: фронтални, индивидуални, групни

*Метода рада*: разговор, метода писаних радова

*Наставна средства*: наставни листић, *Математика*, стрaна 79

*Корелација*: физичко васпитање

*Ток и садржај часа*

*Уводни део часа*

Игра *Трка бројева*. Ученици се поделе у две групе од по десеторо, које су удаљене једна од друге 10–15 метара. Групе стоје једна наспрам друге и сваки ученик у групи именује се једним бројем. Између група се поставља лопта. Наставник прозива један број или показује картончић с тим бројем, на пример 6. Тада ученици из обе групе који су именовани тим бројем трче до лопте. Победник је онај ко први стигне, а побеђује екипа која освоји више поена. Игра траје док се не прозову сви бројеви.

*Главни део часа*

– За увежбавање користити решавање задатака у уџбенику, страна 79, око 20 минута.

– Самостални рад на наставном листићу, на коме се могу дати задаци:

1. Допунити скупове до датог броја.
2. Низ бројева, на пример: 7, 3, 8, 5, 2, 9, поређати од најмањег до највећег.
3. Дате бројеве, на пример: 6. 3 4 9. 8. 10, записати речима.
4. Сабирање и одузимање бројева до 10 у виду таблице.
5. Одредити претходник, следбеник и број између.

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

82

*Наставна тема*: Природни бројеви до 100

*Наставна јединица*: Бројеви од 0 до 10

*Циљ часа*: систематизација знања о сабирању и одузимању бројева до 10, редним бројевима, претходнику и следбенику

*Тип часа*: систематизација

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*: *Математичке степенице 1*, стране 65, 31, 124,*Математика*, стрaне 80, 81

*Ток и садржај часа*

*Уводни део часа*

Томбола с бројевима до 10. Материјал за томболу и детаљан опис игре дати су у*Математичким степеницама 1*(страна 65). Овом активношћу ученици увежбавају познавање бројева прве десетице, одређивање претходника и следбеника неког броја, одређивање броја „за 1 већи“ и „за 1 мањи“ од датог броја и рачунање у скупу бројева до 10.

*Главни део часа*

– Утврђивање и проширивање знања о бројевима до 10, поређењу бројева, редним бројевима, сабирању и одузимању бројева до 10, претходнику и следбенику може се спровести различитим активностима и израдом задатака.

– Из сваке области урадити задатак и проверити да ли ученици правилно користе математичку терминологију.

– На страни 80 налазе се задаци из одељка *И ово је математика*. Ученици их могу решавати у паровима.

– Ученици подељени у уједначене хетерогене групе решавају задатке на наставном листу III. 10, у *Матеметичким степеницама 1*, на страни 31, а када заврше рад, проверавају тачност помоћу решења са стране 124.

– Самостални рад у уџбенику, страна 81, око 20 минута.

*Завршни део часа*

Анализа и провера тачности урађених задатака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

83

*Наставна тема*: Природни бројеви до 100

*Наставна јединица*: Четврта провера знања

*Циљ часа*: процењивање нивоа усвојеног знања и оспособљавање ученика за самосталан рад

*Тип часа*: провера усвојености знања

*Облик рада*: самостални рад

*Метода рада*: разговор, метода писаних радова

*Наставна средства*: наставни листић

*Ток и садржај часа*

*Уводни део часа*

– Дељење листића и давање упутстава за рад. Ученицима скренути пажњу да не брзају у раду и да пажљиво слушају наставника док објашњава. Наставник чита сваки задатак, а у току рада даје додатна објашњења.

– Време предвиђено за уводни део часа је око 5 минута.

*Главни део часа*

– Самостални рад ученика и израда задатака на наставном листићу.

– Време предвиђено за рад – око 30 минута.

*Завршни део часа*

– Повратна информација – процена успешности решавања задатака, увид у тежину задатака и евиденција урађеног.

– Време предвиђено за рад – око 10 минута.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

84

*Наставна тема*: Природни бројеви до 100

*Наставна јединица*: Сабирци и збир. Сабирање

*Циљ часа*: усвајање термина „први сабирак“, „други сабирак“, „збир“ и схватање да се укупан број одређује сабирањем

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода писаних радова

*Наставна средства*: конкретни предмети или бића, *Математика*, стрaна 82

*Ток и садржај часа*

*Уводни део часа*

Наставник изводи неколико девојчица, а затим им придружује неколико дечака, на пример, четири девојчице и три дечака. Пита остале ученике колико има девојчица, колико дечака, а колико их је заједно. Записују израз на табли и израчунавају.

*Главни део часа*

– На основу написаног израза ученици усвајају термине „први сабирак“, „други сабирак“ и „збир“.

– Важно је да ученици схвате да је и израз **4 + 3**збир, као и резултат сабирања, а да се збир – укупан број – добија сабирањем.

– Наставник чита израз: „Збир бројева 4 и 3 је број 7“,или: „Седам је збир бројева 4 и3.“

– Ученици увежбавају правилно читање и писање израза уз истрајавање наставника да користе одговарајуће термине.

– Израда задатака у уџбенику на страни 82, око 20 минута.

*Завршни део часа*

У завршном делу часа може се дати математички диктат. Наставник чита изразе, на пример, шест плус три, два више пет и слично, а ученици записују и израчунавају изразе.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

85

*Наставна тема*: Природни бројеви до 100

*Наставна јединица*: Сабирци и збир. Сабирање

*Циљ часа*: развијање математичког језика уз коришћење одређене терминологије и записивање одговарајућих израза

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*: *Забавна* *математика*, стрaна 27

*Ток и садржај часа*

*Уводни део часа*

У уводном делу часа на једноставним примерима утврдити да ли су ученици усвојили и запамтили терминологију.

*Главни део часа*

– За увежбавање користити задатке које даје наставник, а ученици их решавају на табли. Важно је да правилно читају и да, док записују израз, упоредо исправно користе одговарајуће термине.

– Решавање једноставних текстуалних задатака различитог типа. Текстуалним задацима утврдити терминологију, а то значи давати задатке типа:

* Израчунај збир бројева \_\_\_ и \_\_\_.
* Први сабирак је број \_\_, а други сабирак број \_\_. Израчунај збир.
* Броју \_\_ додај број \_\_.
* Број \_\_\_ увећај за \_\_\_.

– Израда задатака у *Забавној математици*, на страни 27, око 20 минута.

*Завршни део часа*

У завршном делу часа ученици у паровима састављају текст задатка на основу датог израза.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

86

*Наставна тема*: Природни бројеви до 100

*Наставна јединица*: Сабирци и збир. Сабирање

*Циљ часа*: утврђивање усвојености операције сабирања, потребне терминологије, тачности записивања и израчунавања збира на основу текстуалног записа

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: наставни листић, *Математика*, страна 83, *Забавна математика*, стрaна 28

*Ток и садржај часа*

*Уводни део часа*

У уводном делу часа ученици раде задатке у *Забавној математици*, на страни 28. Решавањем ових задатака увежбавају сабирање, а када тачно ураде све примере, бојењем датих слика добиће једну реч.

*Главни део часа*

– Увежбавање правилног читања и писања израза уз употребу одговарајуће терминологије.

– Решавање текстуалних задатака.

– Израда задатака у уџбенику, на страни 83, око 15 минута.

– Самостални рад на наставном листићу, на коме се могу дати задаци:

1. Сабери бројеве 6 и 3.
2. Израчунај збир бројева 5 и 1.
3. Броју 4 додај број 6.
4. Ако су сабирци 2 и 7, израчунај збир.
5. Тата је упецао 3 рибе, а син 4. Колико риба су упецали заједно?

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

87

*Наставна тема*: Природни бројеви до 100

*Наставна јединица*: Замена места сабирака

*Циљ часа*: усвајање закона комутације на конкретним примерима

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, метода писаних радова

*Наставна средства*: апликације, магнети, дидактички материјал, *Математика*, стрaна 84

*Ток и садржај часа*

*Уводни део часа*

Ученици раде у паровима помоћу дидактичког материјала. Један ученик добија задатак да сабере четири плава и три црвена жетона (штапића), а други да сабере три црвена и четири плава. Затим записују изразе и израчунавају њихове вредности. Када то ураде, добијени збирови се упоређују, а наставник записује једнакост коју је добила прва група и једнакост коју је добила друга група:

4 + 3 = 7 3 + 4 = 7

*Главни део часа*

– Наставник објашњава да су оба решења тачна. Потом ученици треба сами да закључе зашто је збир у оба примера исти. Ако ученици не дођу сами до закључка, објаснити им да су сабирци само заменили места, а да је збир при том остао исти.

– Затим наставник узима кликере. У левој руци држи три, а у десној два кликера. Пита ученике колико укупно има кликера и да ли ће се њихов укупан број променити ако кликери у левој и десној руци замене места. Тражити од ученика да образложе одговор.

– Разговарати с ученицима о уводној слици у уџбенику, на страни 84.

– Решавање задатака у уџбенику, око 15 минута.

*Завршни део часа*

Помоћу апликација или магнета наставник приказује збир два броја, а задатак ученика је да тај збир запишу на два начина.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

88

*Наставна тема*: Природни бројеви до 100

*Наставна јединица*: Замена места сабирака

*Циљ часа*: примена закона комутације на нивоу решавања задатака

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: *Математика*, стрaна 85, *Забавна* *математика*, страна 29

*Ток и садржај часа*

*Уводни део часа*

У уводном делу часа вежбати сабирање тако што ће наставник усменим путем постављати задатке, а ученици треба да за што краће време дају тачан одговор.

*Главни део часа*

– Ученици сликовно приказују дате збирове и записују их на два начина.

– На основу неколико примера ученици треба да схвате да се применом замене места сабирака лакше рачуна збир. Питати их шта им је лакше да саберу:

6 + 4 или 4 + 6; 8 + 2 или 2 + 8

– За вежбање користити задатке у уџбенику, на страни 85.

– Самостално решавање задатака у *Забавној математици*, на страни 29, око 20 минута.

*Завршни део часа*

Анализа задатака и провера да ли су их ученици тачно решили. Ученици могу сами да провере да ли су тачно урадили први задатак, на основу слике коју добијају бојењем тачних резултата.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

89

*Наставна тема*: Природни бројеви до 100

*Наставна јединица*: Три сабирка

*Циљ часа*: израчунавање збира три сабирка на конкретном материјалу

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, илустративна, метода писаних радова

*Наставна средства*: дидактички материјал, *Математика*, стрaна 86

*Ток и садржај часа*

*Уводни део часа*

Ученици раде у паровима, помоћу дидактичког материјала. Наставник каже ученицима да издвоје три црвена, два плава и пет жутих жетона. Затим треба да напишу одговарајући израз и да га израчунају.   
3 + 2 + 5 = 10

*Главни део часа*

– На основу сликовног приказа кружића у боји, ученици записују одговарајуће изразе и израчунавају њихову вредност.

4 + 1 + 2 = 7 2 + 3 + 4 = 9

– За даље вежбање користити израчунавање збира три сабирка на примерима које задаје наставник.

– Упутити ученике у решавање задатака типа:  
5 + 2 + \_\_ = 9  
Објаснити им да прво треба да израчунају збир бројева 5 и 2, а затим да тај збир допуне до броја девет. Може им се поставити питање колико треба додати броју 7 да би се добио број 9.

– Израчунавање збира три сабирка на основу текстуалног записа

– Израда задатака у уџбенику, на страни 86, око 20 минута.

*Завршни део часа*

У завршном делу часа ученици имају задатак да саставе што више примера у којима ће написати збир три сабирка, али тако да збирови дају резултат 8. Задатак се може радити у паровима.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

90

*Наставна тема*: Природни бројеви до 100

*Наставна јединица*: Три сабирка

*Циљ часа*: израчунавање збира три сабирка на нивоу примене

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*: наставни листић, *Забавна математика*, стрaна 30

*Ток и садржај часа*

*Уводни део часа*

У уводном делу часа дати ученицима да решавају магичне квадрате у *Забавнојматематици*, 1. задатак на страни 30. Ученици се први пут сусрећу с магичним квадратом. Објаснити им поступак рада, а затим у паровима долазе до решења.

*Главни део часа*

– Увежбавање израчунавања збира три сабирка.

– Израчунавање једног сабирка који недостаје у збиру три сабирка.

– Израчунавање збира три сабирка на основу текстуалног записа.

– Израда 2. и 3. задатака у *Забавној* *математици*, на страни 30, око 10 минута.

– Самостални рад на наставном листићу, на коме се могу дати задаци:

1. На основу цртежа написати израз и израчунати.
2. Збир сабирака 2, 4 и 3 приказати цртежом.
3. Израчунај:  
   5 + 1 + 2 = \_\_\_\_ 8 + 0 + 2 = \_\_\_\_ 1 + 6 + 1 = \_\_\_\_ 3 + 4 + 2 = \_\_\_\_
4. Допиши сабирак који недостаје:   
   2 + 3 + \_\_\_\_ = 7 4 + \_\_\_\_ + 1 = 9 5 + 4 + \_\_\_\_ = 10 3 + \_\_\_\_ + 5 = 9
5. Маша је на рођенданску торту ставила 2 црвене, 2 плаве и 3 зелене свећице.  
   Колико година пуни Маша?

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

91

*Наставна тема*: Природни бројеви до 100

*Наставна јединица*: Здруживање сабирака

*Циљ часа* заграде−: уочавање и схватање закона асоцијативности на конкретним примерима, усвајање новог знака

*Тип часа*: обрада

*Облик рада*: фронтални, индивидуални, групни

*Метода рада*: демонстративна, разговор, метода писаних радова

*Наставна средства*: дидактички материјал, *Математика*, стрaна 87

*Ток и садржај часа*

*Уводни део часа*

Рад се може организовати по групама. Свакој групи дати две црвене, четири плаве и три жуте коцкице (могу се користити жетони или штапићи). Ученици записују одговарајуће изразе и рачунају збир. Све групе ће добити исти збир, али ће распоред сабирака вероватно бити другачији.

*Главни део часа*

– Увести појам заграде придруживањем сабирака. Рећи ученицима да црвеним коцкама придруже плаве и записати збир на табли:  
( 2 + 4 ) + 3 = 6 + 3 = 9  
Објаснити ученицима да је заграда знак којим смо здружили два сабирка.

– Навести ученике да сами дођу до другог начина сабирања користећи заграду, а ако не успеју у томе, рећи им да сада плаве коцке придруже жутим. Записати на табли:  
2 + ( 4 + 3 ) = 2 + 7 = 9

– У трећем начину ученици треба да уоче да је сабирцима замењено место.  
( 2 + 3 ) + 4 = 5 + 4 = 9

– На основу сва три примера, ученици треба да закључе да се збир није променио различитим здруживањем сабирака.

– Истаћи важност заграда и објаснити ученицима да се тај знак користи онда када се истиче која се два броја прво сабирају.

– Фронтални рад у уџбенику, на страни 87, задаци 1, 2 и 3, око 20 минута.

*Завршни део часа*

Ученици самостално раде 4. задатак, у коме рачунају збир на сва три начина и проверавају да ли су тачно урадили решењима исписаним на табли или графо-фолији.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа* 92

*Наставна тема*: Природни бројеви до 100

*Наставна јединица*: Здруживање сабирака

*Циљ часа*: примена закона асоцијативности на нивоу решавања задатака и као олакшице при израчунавању збира три сабирка

*Тип часа*: утврђивање

*Облик рада*: фронтални, индивидуални

*Метода рада*: разговор, илустративна, метода писаних радова

Наставна средства: *Математика*, стрaна 88

*Ток и садржај часа*

*Уводни део часа*

Проверити да ли су ученици усвојили здруживање сабирака тако што ће добити задатак да напишу сва три начина здруживања на основу дате илустрације на табли – кружићи у три боје.

*Главни део часа*

– Питати ученике који им је од три начина сабирања био најлакши и истаћи да здруживање сабирака олакшава рачунање.

– Вежбање задавањем три броја, која ученици здружују на лакши начин.

– Ученици треба да схвате да збир дат у загради чини први или други сабирак.

– Увежбавање на примерима текстуалних задатака:

* Израчунај збир ако је први сабирак број \_\_\_ , а други збир бројева \_\_\_ и \_\_\_.
* Израчунај збир ако је први сабирак збир бројева \_\_\_ и \_\_\_, а други број \_\_\_.

– Самостални рад у уџбенику, на страни 88, око 15 минута.

*Завршни део часа*

Анализирати задатке и проверити тачност добијених решења.

*Анализа часа (запажања наставника)*

*Редни број часа*

93

*Наставна тема*: Природни бројеви до 100

*Наставна јединица*: Замена места сабирака и здруживање сабирака

*Циљ часа*: утврђивање усвојености основних закона сабирања и примена на задацима

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: дидактички материјал, наставни листић, *Забавнаматематика*,

стрaна 31

*Ток и садржај часа*

*Уводни део часа*

– На конкретним примерима и помоћу дидактичког материјала утврдити да ли су ученици усвојили замену места и здруживање сабирака.  
– Ученици треба да запишу одговарајуће изразе, да израчунају збир и објасне шта се десило са збиром приликом замене места сабирака и шта нам олакашава здруживање сабирака.

*Главни део часа*

– Замену места и здруживање сабирака применити у задацима на основу графичког записа, записивањем и израчунавањем израза.

– За вежбање користити текстуалне задатке.

– Израда задатака у *Забавној математици*, на страни 31, око 20 минута.

– Самостални рад на наставном листићу, на коме се могу дати задаци:

* 1. Попуни празна поља: 3 + 5 = 5 + \_\_\_

4 + 6 = \_\_\_ + 4

5 + \_\_\_ = 2 + 5

\_\_\_ + 1 = 1 + 8

* 1. Бројеве 2, 4 и 3 сабери на три начина.
  2. Израчунај збир на лакши начин.
  3. 1 + 7 + 2 = \_\_\_\_\_\_\_\_\_\_

3 + 5 + 2 = \_\_\_\_\_\_\_\_\_\_

2 + 6 + 2 = \_\_\_\_\_\_\_\_\_\_

* 1. Израчунај збир ако је први сабирак збир бројева 2 и 4, а други број 3.
  2. Израчунај збир ако је први сабирак број 5, а други збир бројева 1 и 4.

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

94

*Наставна тема*: Природни бројеви до 100

*Наставна јединица*: Умањеник, умањилац, разлика. Одузимање

*Циљ часа*: усвајање термина „умањеник“, „умањилац“, „разлика“, и одузимање на нивоу вербалне употребе

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода писаних радова

*Наставна средства*: *Математика*, стрaне 89, 90

*Ток и садржај часа*

*Уводни део часа*

– У уводном делу часа на следећем примеру обновити термине који се користе при сабирању:  
Ласло је имао пет балона и добио је од друга још два. Колико балона сада има Ласло?  
5 + 2 = 7  
– Затим поставити другачији задатак:  
Ласлу су одлетела два балона.

Навести ученике да напишу тај израз и израчунају:  
7 – 2 = 5 или 5 = 7 – 2

*Главни део часа*

– Именовати појмове:

* умањеник – број од кога одузимамо;
* умањилац – број који одузимамо;
* разлика – резултат који смо добили одузимањем.

– Одузимањем се добија број балона који је остао Ласлу.  
Читамо: „Разлика бројева 7 и 2 је број 5“, или: „Пет је разлика бројева 7 и 2.“

– Важно је да ученици схвате да је одузимање бројева 7 и 2 разлика, као и његов резултат, јер се број 5 добија одузимањем бројева 7 и 2.

– Правилно коришћење и читање математичких термина вежбати решавањем задатака у уџбенику, на странама 89 и 90, око 20 минута.

*Завршни део часа*

У завршном делу часа може се дати математички диктат.  
Наставник чита изразе, на пример, девет минус два, седам мање четири и слично, а ученици записују и израчунавају.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

95

*Наставна тема*: Природни бројеви до 100

*Наставна јединица*: Умањеник, умањилац, разлика. Одузимање

*Циљ часа*: развијање математичког језика уз коришћење одређене терминологије и записивање одговарајућих израза

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

Наставна средства: *Математика*, стрaна 91

*Ток и садржај часа*

*Уводни део часа*

У уводном делу часа на једноставним примерима проверити усвојеност термина „умањеник“, „умањилац“, „разлика“ и „одузимање“.

*Главни део часа*

– За вежбање користити читање израза на основу записа и записивање и израчунавање израза на основу говорно саопштених задатака.

– Приликом израде задатака инсистирати на правилном коришћењу и читању математичких термина.

– Увести ученике у решавање једноставнијих текстуалних задатака, записивање израза на основу текста и израчунавање вредности разлике.

– За увежбавање користити задатке у уџбенику, на страни 91, око 25 минута.

– Обратити пажњу на попуњавање табела у којима на основу датог умањеника и умањиоца треба израчунати разлику.

*Завршни део часа*

У завршном делу часа ученици на основу датог израза у паровима састављају текст задатка.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

96

*Наставна тема*: Природни бројеви до 100

*Наставна јединица*: Умањеник, умањилац, разлика. Одузимање

*Циљ часа*: утврђивање усвојености операције одузимања, потребне терминологије, тачности записивања и израчунавања разлике на основу текстуалног записа

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: *Забавна* *математика*, стрaне 32 и 33

*Ток и садржај часа*

*Уводни део часа*

У уводном делу часа ученици раде задатке у *Забавној* *математици*, на страни 33. Решавањем ових задатака ученици увежбавају одузимање. Када реше све задатке, боје слике на основу добијених разлика. Ако су тачно решили све задатке, добиће слике животиња.

*Главни део часа*

– Увежбавање правилног читања и писања израза уз употребу одговарајуће терминологије.

– Решавање текстуалних задатака типа:

* Израчунај разлику бројева \_\_\_ и \_\_\_.
* Од броја \_\_\_ одузми број \_\_\_.
* Број \_\_\_ одузми од броја \_\_\_.
* Ако је умањилац \_\_\_, а умањеник \_\_\_, колика је разлика?
* На тањиру је било \_\_\_ колача. Ања и њен брат су појели \_\_\_. Колико је колача остало?

– Самостални рад у *Забавној математици*, на страни 32, око 15 минута.

*Завршни део часа*

Анализа и провера тачности урађених задатака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

97

*Наставна тема*: Природни бројеви до 100

*Наставна јединица*: Сабирање и одузимање

*Циљ часа*: утврђивање и проширивање знања о сабирању и одузимању уз правилну употребу математичких термина

*Тип часа*: утврђивање

*Облик рада*: фронтални, индивидуални, групни

*Метода рада*: разговор, метода писаних радова

*Наставна средства*: наставни листић

*Ток и садржај часа*

*Уводни део часа*

На примерима проверити да ли су ученици усвојили терминологију сабирања и одузимања.

*Главни део часа*

– За вежбање сабирања и одузимања користити различите задатке, уз употребу правилне терминологије.

– При увежбавању користити попуњавање табела у којима су дати први и други сабирак, а тражи се збир, и табела у којима су дати умањеник и умањилац, а тражи се разлика.

– Ученици воле разноврсне задатке, па се у вежбању може користити математичко дрво.

– Наставник може ученике поделити по групама, које треба да осмисле тект задатка који решавају остале групе.

– У другом делу часа дати петнаестоминутну проверу, а задаци могу бити:

* 1. Израчунај: 7 + 2 = \_\_\_ 8 – 6 = \_\_\_ 4 + 6 = \_\_\_ 9 – 8 = \_\_\_
  2. Израчунај збир бројева 6, 1 и 2.
  3. Колико укупно имају точкова аутомобил и бицикл?
  4. Зоран је имао шест сличица. Четири је поклонио најбољем другу. Колико сличица му је остало?
  5. Попуни празна поља.

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

98

*Наставна тема*: Природни бројеви до 100

*Наставна јединица*: Сабирање и одузимање бројева до 10

*Циљ часа*: систематизација знања о сабирању, одузимању и основним законима сабирања

*Тип часа*: систематизација

*Облик рада*: фронтални, индивидуални, групни

*Метода рада*: разговор, метода писаних радова

*Наставна средства*: наставни листић, *Математика*, стрaна 92

*Ток и садржај часа*

*Уводни део часа*

Наставник дели ученике у групе и објашњава задатак. Свака група добија листић на коме се налази шест квадрата подељених на девет поља. У сваком пољу је записан један број од 0 до 9. Ученици треба да пронађу три броја у истом реду, колони или дијагонали чији је збир једнак броју у кружићу. Напоменути да у неким квадратима има више решења.

*Главни део часа*

– Увежбавати задатке различитог типа.

– У задацима обухватити обрађене наставне јединице: сабирање, три сабирка, замена места сабирака, здруживање сабирака и одузимање.

– Утврдити математичку терминологију.

– Више времена посветити решавању текстуално записаних задатака.

– Фронтални рад на задацима у којима се попуњавају табеле, у уџбенику, на страни 92, око 10 минута.

– Самостално решавање преосталих задатака, око 20 минута.

*Завршни део часа*

Анализирати задатке и проверити тачност решења.

*Анализа часа (запажања наставника)*

*Редни број часа*

99

*Наставна тема*: Природни бројеви до 100

*Наставна јединица*: За толико већи број. За колико је један број већи од другог

*Циљ часа*: усвајање појма „за толико већи број“ на конкретним примерима

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, илустративна, метода писаних радова

*Наставна средства*: конкретни предмети, *Математика*, стрaна 93

*Ток и садржај часа*

*Уводни део часа*

Припремити шољице и тацне, али тако да тацни буде више него шољица. Питати ученике

на који начин можемо утврдити да ли је број шољица и тацни исти. Они ће вероватно

предложити да се свака шољица стави на тацну. Када се то учини, за једну тацну неће

бити шољице. Ученици треба да закључе да је број тацни за један већи од броја шољица.

*Главни део часа*

– Питати ученике како ће израчунати за колико је тацни више него шољица. Ученици треба да закључе да се од броја тацни одузима број шољица:  
5 – 4 = 1

– Приказати графички:

– Из примера се може закључити да је број 5 за 4 већи од 1, или да је број 5 за 1 већи од 4.

– Повезати пример с примером у уџбенику, страна 93.

– Ако наставник увиди да ученици нису у потпуности схватили оно што им је објашњено, пре израде задатака може им дати још неки сличан пример.

– Израда задатака којима ће ученици вежбати израчунавање за колико је један број већи од другог.

*Завршни део часа*

Решавање табеле у паровима.

број

5

8

4

6

7

2

број за 2 већи

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

100

*Наставна тема*: Природни бројеви до 100

*Наставна јединица*: За толико већи број. За колико је један број већи од другог

*Циљ часа*: примена односа „за толико већи број“ у задацима

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: конкретни предмети, дидактички материјал, *Математика*, стрaна 93

*Ток и садржај часа*

*Уводни део часа*

На конкретним примерима и помоћу дидактичког материјала обновити однос „за толико већи број“.

*Главни део часа*

– Читање и записивање једнакости, на пример:   
 број 8 је за 6 већи од 2, или број 8 је за 2 већи од 6.−6 + 2 = 8

– Израда задатака на основу текстуалног записа:

* Који је број за \_\_\_ већи од \_\_\_?
* За колико је број \_\_\_ већи од броја \_\_\_?

– Однос „за колико је већи број“ често збуњује ученике, јер се израчунава помоћу одузимања. Потребно је увежбати га и у операцији одузимања, на пример: 8 – 2 = 6, читамо: „Осам је веће од два за шест.“

– Самостално решавање задатака у уџбенику, на страни 93, око 20 минута.

*Завршни део часа*

Анализирати задатке и проверити тачност решења.

*Анализа часа (запажања наставника)*